CELEX: 32007R0898
Language: el
Date: 2007-07-27 00:00:00
Title: Κανονισμός (ΕΚ) αριθ. 898/2007 της Επιτροπής, της 27ης Ιουλίου 2007 , για την τροποποίηση του κανονισμού (ΕΚ) αριθ. 41/2007 σχετικά με τα όρια αλιευμάτων για τα αποθέματα παπαλίνας (σαρδελόρεγγας) στα ύδατα ΕΚ των ζωνών ICES IIa και IV

28.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 196/22
            
         
      ΚΑΝΟΝΙΣΜΌΣ (ΕΚ) αριθ. 898/2007 ΤΗΣ ΕΠΙΤΡΟΠΉΣ
   
   της 27ης Ιουλίου 2007
   για την τροποποίηση του κανονισμού (ΕΚ) αριθ. 41/2007 σχετικά με τα όρια αλιευμάτων για τα αποθέματα παπαλίνας (σαρδελόρεγγας) στα ύδατα ΕΚ των ζωνών ICES IIa και IV
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 41/2007 του Συμβουλίου, της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 5,
   Εκτιμώντας τα ακόλουθα:
   
               (1)
            
            
               Τα προκαταρκτικά όρια αλιευμάτων για παπαλίνα (σαρδελόρεγγα) στα ύδατα ΕΚ των ζωνών ICES IIa και IV καθορίζονται στο παράρτημα ΙΑ του κανονισμού (ΕΚ) αριθ. 41/2007.
            
         
               (2)
            
            
               Βάσει του άρθρου 5 παράγραφος 5 του εν λόγω κανονισμού, η Επιτροπή μπορεί να αναθεωρήσει τα όρια αλιευμάτων βάσει των επιστημονικών πληροφοριών οι οποίες συλλέγονται κατά το πρώτο εξάμηνο του 2007.
            
         
               (3)
            
            
               Βάσει των επιστημονικών πληροφοριών που συγκεντρώθηκαν κατά το πρώτο εξάμηνο του 2007, τα όρια αλιευμάτων για την παπαλίνα (σαρδελόρεγγα) στις σχετικές ζώνες πρέπει να προσαρμοσθούν.
            
         
               (4)
            
            
               Συνεπώς, το παράρτημα ΙΑ του κανονισμού (ΕΚ) αριθ. 41/2007 πρέπει να τροποποιηθεί αναλόγως.
            
         
               (5)
            
            
               Η παπαλίνα είναι βραχύβιο είδος, συνεπώς οι περιορισμοί αλιευμάτων πρέπει να εφαρμόζονται το συντομότερο δυνατόν ώστε να αποφεύγονται καθυστερήσεις που μπορεί να οδηγήσουν σε υπεραλίευση του αποθέματος.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IA του κανονισμού (ΕΚ) αριθ. 41/2007 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2007.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 15 της 20.1.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 754/2007 (ΕΕ L 172 της 30.6.2007, σ. 26).
   
      ΠΑΡΑΡΤΗΜΑ
      Το παράρτημα IA του κανονισμού (ΕΚ) αριθ. 41/2007 τροποποιείται ως εξής:
      Η καταχώριση που αφορά το είδος παπαλίνα (σαρδελόρεγγα) στα ύδατα ΕΚ των ζωνών ICES IIa και IV αντικαθίσταται από την ακόλουθη:
      
         
                     
                                 «Είδος
                              
                              
                                 :
                              
                              
                                 Παπαλίνα
                                 
                                    Sprattus sprattus
                                 
                              
                           
                  
                     
                                 Ζώνη
                              
                              
                                 :
                              
                              
                                 Ύδατα ΕΚ των IIa και IV
                                 SPR/2AC4-C
                              
                           
               
                     Βέλγιο
                  
                  
                     1 917
                  
                  
                     
                        Προληπτικό TAC.
                     
                     
                        Εφαρμόζεται το άρθρο 3 του κανονισμού (ΕΚ) αριθ. 847/96.
                     
                     
                        Το άρθρο 4 του κανονισμού (ΕΚ) αριθ. 847/96 δεν εφαρμόζεται
                     
                     
                        Εφαρμόζεται το άρθρο 5 παράγραφος 2 του κανονισμού (ΕΚ) αριθ. 847/96.
                     
                  
               
                     Δανία
                  
                  
                     151 705
                  
               
                     Γερμανία
                  
                  
                     1 917
                  
               
                     Γαλλία
                  
                  
                     1 917
                  
               
                     Κάτω Χώρες
                  
                  
                     1 917
                  
               
                     Σουηδία
                  
                  
                     1 330 (1)
                     
                  
               
                     Ηνωμένο Βασίλειο
                  
                  
                     6 325
                  
               
                     ΕΚ
                  
                  
                     167 028
                  
               
                     Νορβηγία
                  
                  
                     18 812 (2)
                     
                  
               
                     Νήσοι Φερόες
                  
                  
                     9 160 (3)
                         (4)
                         (5)
                     
                  
               
                     TAC
                  
                  
                     195 000
                  
               
      
         (1)  Συμπεριλαμβάνεται το αμμόχελο.
      
         (2)  Εφαρμόζεται το άρθρο 3 του κανονισμού (ΕΚ) αριθ. 847/96. Το άρθρο 4 του κανονισμού (ΕΚ) αριθ. 847/96 δεν εφαρμόζεται.
      
         (3)  Η ποσότητα αυτή μπορεί να αλιεύεται στη ζώνη ICES IV και στη ζώνη VIa, βορείως του γεωγραφικού πλάτους 56° 30′ Β. Παρεμπίπτοντα αλιεύματα προσφυγακιού καταλογίζονται στην ποσόστωση που έχει καθοριστεί για τις ζώνες ICES VIa, VIb και VII.
      
         (4)  Μπορούν να αλιευτούν 1 832 τόνοι ως ρέγγα σε τύπους αλιείας στους οποίους χρησιμοποιούνται δίχτυα με μέγεθος ματιών μικρότερο των 32 mm. Σε περίπτωση εξάντλησης της ποσόστωσης των 1 835 τόνων ρέγγας, απαγορεύονται όλοι οι τύποι αλιείας στους οποίους χρησιμοποιούνται δίχτυα με μέγεθος ματιών μικρότερο των 32 mm.
      
         (5)  Τα αλιεύματα που αλιεύονται στο πλαίσιο αλιεία παρακολούθησης, αντιστοιχούν σε ποσοστό 2 % της αλιευτικής προσπάθειας και είναι δυνατόν να αλιευτεί μέγιστη ποσότητα έως 2 500 τόνους αμμόχελο.»